CELEX: 62020TN0692
Language: et
Date: 2020-11-18 00:00:00
Title: Kohtuasi T-692/20: 18. novembril 2020 esitatud hagi – Iliad Italia versus komisjon

18.1.2021   
            
            
               ET
            
            
               Euroopa Liidu Teataja
            
            
               C 19/70
            
         
      18. novembril 2020 esitatud hagi – Iliad Italia versus komisjon
      (Kohtuasi T-692/20)
      (2021/C 19/76)
      Kohtumenetluse keel: inglise
      
         Pooled
      
      
         Hageja: Iliad Italia SpA (Milano, Itaalia) (esindajad: advokaadid D. Fosselard ja D. Waelbroeck)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 6. märtsi 2020. aasta otsus C(2020) 1573 final vastuväidete esitamisest loobumise kohta juhtumil M.9674-Vodafone Italia / TIM / INWIT JV, mida on võetud kohustustega muudetud, ning tunnistada see siseturuga ja EMP toimimisega kooskõlas olevaks.
               
            
                  —
               
               
                  Mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Võetud kohustustes ei ole toodud selget määratlust ega suurust minimaalmäärale, millele peab vastama kohustus tagada piisavalt vaba ruumi, mis on võetud kohustuste tõhususe tugisambaks.
               
            
                  2.
               
               
                  Võetud kohustuses ei ole selgelt ja täpselt ette nähtud, et uuel turule tulijal oleks õigus kasutada alates nende kohustuste jõustumisest 700 MHz sagedusalas veebimajutusteenuseid, mis on konkurentsile avatud mobiilsidevõrgu tõhusaks toimimiseks hädavajalik.
               
            
                  3.
               
               
                  Võetud kohustustes ei ole pooltel selgelt ja täpselt keelatud valida oma kohustuse võimaldada uutele tulijatele juurdepääs täitmiseks ebasobivad asukohad ning kohustused ei paku kaitset selle vastu, kui pooled valivad erapoolikult asukohti, millele nad juurdepääsu võimaldavad.
               
            
                  4.
               
               
                  Võetud kohustused näevad ette menetluse, mis on sobivatele asukohtadele juurdepääsu andmise korraldamiseks ebapiisav ja ebaselge, mistõttu uued turule tulijad ei saa nende kohustuste kohaselt pakutavaid asukohti tõhusalt kasutada.